בס"ד א' אלול תשפ"ג תשובה, מרן שולחן ערוך פוסק (סימן רסב,ג): "אנדרוגינוס ומי שיש לו שתי ערלות ויוצא דופן, נימולים לשמונה". היוצא דופן שכתוב כאן, היינו תינוק שנולד בניתוח קיסרי. ומלים אותו ביום השמיני ולא אח"כ. מסביר הלבוש מדוע היה מקום לחשוב אחרת: שהרי אם הוא נולד ביום שבת הברית שלו נדחית ליום ראשון, וממילא אנו רואים שלא תמיד מלים אותו ביום השמיני – כנ"ל שנולד בשבת ודוחים לראשון – אם כן נאמר שאפשר לדחות עוד פעמים הואיל ונדחה פעם אחת. זה החידוש המושמע כאן. לא אומרים כן ורק היכן שגילה לנו הכתוב שנדחה, ידחה. כגון שנולדו ביום שבת. אבל בשאר ימות השבוע, צריך למולו ביום השמיני ואין לדחות. כט"ס.